Mako haizivis

Mako haizivis (Isurus) ir viena no makreļhaizivju dzimtas (Lamnidae) ģintīm, kas apvieno divas mūsdienās dzīvojošas skrimšļzivju sugasFish Base: Genus: Isurus  un vairākas aizvēsturiskās sugas, kas dzīvoja no krīta perioda līdz kvartāra periodam (pirms 100—0,781 milj. gadiem). Mūsdienu abām sugām globāla izplatība, sastopamas atklātā jūrā mērenajos un tropiskajos ūdeņos.

 Etimoloģija 
Nosaukums "mako" nāk no maoru valodas un nozīmē "haizivs" vai "haizivs zobs". iespējams, ka tas radies dialekta iespaidā, jo tas ir līdzīgs haizivju apzīmējumam vairākās polinēziešu valodās — makō, mangō (maoru dialektos), mago samoāņu valodā, ma'o taitiešu valodā, mano havajiešu valodā.

Ģints zinātniskais nosaukums Isurus atvasināts no grieķu valodas un latviski nozīmē "vienāda aste".

 Izskats 
Mako haizivis ir ļoti slaidas, plūdlīnijās veidotas skrimšļzivis ar konisku, samērā garu purna daļu. Augumā mazākas nekā tuvu radniecīgā lielā baltā haizivs. To ķermena garums ir 2,5—4,2 m, svars var sasniegt 600 kg. No abām sugām īsspuru mako haizivs ir nedaudz mazāka par garspuru mako haizivi. Nāsis mako haizivīm novietotas laterāli. Mute šaura, paraboliska. Zobi gari, plāni un smaili, šķēpa asmenim līdzīgi, ar gludām malām.Insights into the life history and ecology of a large shortfin mako shark Isurus oxyrinchus captured in southern California 

Uz muguras divas trīsstūrveida spuras, no kurām pirmā liela un augsti izcelta. Tā atrodas aiz vai virs krūšu spuru galiem. Anālā spura atrodas nedaudz aiz otrās muguras spuras, abas apmēram vienādi lielas.Marine Species: Genus Isurus Astes spuras abas daļas apmēram vienādi lielas. Mugura tumši zilpelēka, sāni un vēders balti.Fossil Guy: Mako shark facts Uz astes stumbra katrā pusē viens laterāls ķīlis.Fishes of Australia: Genus Isurus

 Kopīgās īpašības 
Mako haizivis ir ļoti ātras un spēcīgas. Īsspuru mako haizivs ir ātrākā no visām haizivīm pasaulē. Tā peldot var sasniegt ātrumu 74 km/h un izlēkt no ūdens 5—6 m augstumā.Prionace: Shortfin mako sharkBiology of Sharks and Rays: Shortfin Mako Shark Mako haizivis ārpus vairošanās sezonas reizēm izrāda homoseksuālas uzvedības iezīmes, kas nav tipiski makreļhaizivjveidīgajām zivīm.Garrison, Tom (2007). Oceanography: an invitation to marine science. Belmont, CA: Thomson Brooks/Cole. . OCLC 77765037. Barojas galvenokārt ar zivīm, citu sugu haizivis ieskaitot, nelielos daudzumos arī ar kalmāriem.

 Sistemātika 
Mako haizivju ģints (Isurus)
 Garspuru mako haizivs (Isurus paucus)
 Īsspuru mako haizivs (Isurus oxyrinchus)
†Isurus desori 
†Isurus escheri 
†Isurus flandricus 
†Isurus minutus 
†Isurus nakaminatoensis 
†Isurus planus 
†Isurus praecursor 
†Isurus rameshi 
†Isurus spallanzani 

 Atsauces 

 Ārējās saites 
iNaturalist: Mako Sharks Genus Isurus


Kategorija:Makreļhaizivju dzimta